钦定古今图书集成/理学汇编/学行典/第273卷 > 《许巢论》石崇
## 钦定古今图书集成/理学汇编/学行典/第273卷 > 《许巢论》石崇

客有问于余曰：“昔许由、巢父距尧之让，逍遥遗神，宝
己遗世。司马迁以假托之言，必无此实。窃以为然。”余
答之曰：“是何言欤！盖闻圣人在位，则群材必举，官才
任能，轻重允宜。大任已备，则不抑大材，使居小位；小
材已极其分，则不以积久而令处过材之位。然则稷
播嘉谷，契敷五教，皋陶夔龙，各已授职，其联属之官”，
必得其材，则必不重载兼置，斯可知也。巢、许则元凯
之俦，大位已充，则宜敦廉让以励俗，崇无为以化世，
然后动静之教备，隐显之功著，故能成巍巍之化，民
莫能名，将何疑焉？